stanford-oval/wikipedia huggingface dataset:
Indomito (D559)

| Indomito |
| --- | --- |

Aluksen vaiheet
Rakentaja:  Ansaldo
Kölinlasku:  24. huhtikuuta 1952
Laskettu vesille:  9. elokuuta 1955
Palveluskäyttöön:  23. helmikuuta 1958
Poistui palveluskäytöstä:  3. marraskuuta 1980
Tekniset tiedot
Uppouma:  3 810 t (kuormattu)
Pituus:  127,6 m
Leveys:  13,2 m
Syväys:  4,5 m
Koneteho:  65 000 hv
Nopeus:  34 solmua
Miehistöä:  315
Indomito (runkonumero D559) oli Italian laivaston Impetuoso-luokan hävittäjä.
Valmistus

Alus tilattiin 1950 Ansaldolta, missä köli laskettiin 24. huhtikuuta 1952. Se laskettiin vesille 9. elokuuta 1955 ja liitettiin laivastoon 23. helmikuuta 1958.
Palvelus

Alus poistettiin alusluettelosta 3. marraskuuta 1980.
Indonesia AirAsia

| Indonesia AirAsia |
| --- | --- |

 IATA: QZ  –  ICAO: AWQ 
Kutsukoodi:  WAGON AIR
Perustettu:  1999 (nimellä Awair)
Laivaston koko:  29
Kohteiden määrä:  16
Tunnuslause:  Now Everyone Can Fly
Solmukohdat:  Soekarno-Hattan kansainvälinen lentoasema Juandan kansainvälinen lentoasema Kualanamun kansainvälinen lentoasema
Emoyhtiö:  PT Fersindo Nusaperkasa AirAsia
Kotipaikka:   Jakarta, Indonesia
Kanta-asiakasohjelma:  BIG
Avainhenkilö(t):  Dharmadi   Pin Harris
Yhtiön sivut:  www.airasia.com
Indonesia AirAsia on indonesialainen halpalentoyhtiö. Se on malesialaisen AirAsia-lentoyhtiön yhteistyökumppani Indonesiassa. AirAsia omistaa yhtiöstä 49 prosentin osuuden, koska Indonesian laki estää ulkomaalaisen enemmistöomistuksen kotimaan liikennettä harjoittavissa lentoyhtiöissä. Indonesia AirAsian laivasto koostuu yksinomaan Airbus A320 -sarjan lentokoneista.
Historia

Lentoyhtiön perusti Abdurrahman Wahid vuonna 1999, jolloin nimenä oli Awair tai Air Wagon International. Yhtiö aloitti lentoliikenteen 22. kesäkuuta 2000, käyttäen Airbus A300- ja 310-sarjan koneita. Maaliskuussa 2002 yhtiön kaikki liikenne keskeytettiin. Liikennöinti aloitettiin uudelleen joulukuussa 2004, jolloin Awair toimi AirAsian yhteistyökumppanina. Awair vaihtoi nimensä Indonesia AirAsiaksi 1. joulukuuta 2005.
Onnettomuudet

28. joulukuuta 2014 Indonesian Surabayasta Singaporeen matkalla ollut Indonesia AirAsian lento 8501 menetti yhteyden lennonvalvontaan lentäessään Jaavanmeren yläpuolella. Ennen yhteyden katkeamista lentokone oli pyytänyt lupaa poiketa suunnitellusta reitistä sääolosuhteiden vuoksi. Lennolla oli 155 matkustajaa ja 7 miehistön jäsentä .
Indonesia AirAsian kone punaisessa ja valkoisessa värityksessään.
Käännös suomeksi
Isagoras

| Isagoras> Ἰσαγόρας.Henkilötiedot |
| --- | --- |
Syntynyt: 500-luku eaa. Ateena
Muut tiedot
Aktiivisena:  510 eaa.
Isagoras (m.kreik. Ἰσαγόρας; 500-luku eaa.) oli antiikin kreikkalainen, joka oli kotoisin Ateenasta ja edusti oligarkkista puoluekuntaa aikansa valtakamppailuissa kotikaupungissaan.
Isagoras oli Teisandroksen poika ja Herodotoksen mukaan merkittävää sukua. Herodotos sanoo olevansa tietämätön Isagoraan suvun taustoista, mutta lisää, että hänen sukulaisensa uhrasivat kaarialaiselle Zeukselle. Kun Kleomenes I:n johtamat spartalaiset tulivat Ateenaan vuonna 510 eaa. ajamaan pois tyranni Hippiaan, hän muodosti kestiystävyyssuhteen Isagoraaseen.
Myöhemmin Isagoraan kerrotaan olleen Ateenan oligarkkisen puoluekunnan johdossa ja vastustaneen kansanpuolueen johtoon noussutta Kleisthenestä. Kun Isagoras totesi Kleistheneen liian vahvaksi vastustajaksi, hän pyysi apua Kleomeneeltä. Niin spartalaiset yrittivät auttaa häntä perustamaan Ateenaan oligarkkisen hallinnon, mutta yritys epäonnistui. Kun kostoa halunnut Kleomenes sitten hyökkäsi Attikaan uudelleen nostaakseen Isagoraan valtaan, yritys epäonnistui jälleen korinttilaisten ja Demaratoksen vaihdettua puolta.
Isagoras tulkitaan yleensä samaksi henkilöksi kuin Isagoras, joka toimi Ateenan arkonttina vuonna 508/507 eaa., mutta tästä ei ole varmuutta.
Isaiah Firebrace

| Isaiah Firebrace |
| --- | --- |
 Firebrace vuoden 2017 Eurovision laulukilpailussa.
Henkilötiedot
Syntynyt: 21. marraskuuta 1999 (ikä 24) Moama, Uusi Etelä-Wales, Australia
Ammatti:  laulaja
Muusikko
Taiteilijanimi:  Isaiah
Aktiivisena:  2016–
Tyylilajit:  pop
Soittimet:  laulu
Levy-yhtiöt:  Sony Music Entertainment
Aiheesta muualla
isaiahmusic.com
  [ Muokkaa Wikidatassa ] [ ohje ]  
Isaiah Firebrace (s. 21. marraskuuta 1999 Moama, Uusi Etelä-Wales), tunnettu myös pelkällä nimellä Isaiah, on australialainen laulaja. Taustaltaan hän on aboriginaali.
Firebrace tuli tunnetuksi voitettuaan The X Factor Australian kahdeksannen tuotantokauden vuonna 2016. Debyyttialbumi Isaiah julkaistiin joulukuussa 2016, ja sen ensimmäinen singlejulkaisu ”It’s Gotta Be You” nousi listoille muun muassa Ruotsissa, Tanskassa ja Alankomaissa.
TV-yhtiö Special Broadcasting Service ilmoitti 7. maaliskuuta 2017 valinneensa Firebracen edustamaan Australiaa Eurovision laulukilpailussa 2017 kappaleella ”Don’t Come Easy”.
Ihaa

| Ihaa |
| --- | --- |

Luoja(t):  A. A. Milne
Näyttelijä(t):  Bil Baird  Ralph Wright Will Ryan Peter Cullen suomeksi Reino Bäckman (1966-1968) Matti Ranin (1985, 1988) Kauko Helovirta (1989) Veikko Honkanen (1991-2004) Markus Bäckman (2005-)
Ensi- esiintyminen:  Nalle Puh (1926)
Henkilötiedot
Asuinpaikka:  Puolen hehtaarin metsä
Suhteet
Tutut:  Nalle Puh Nasu Kani Pöllö Tikru Risto Reipas
Infobox OKNimi-testi OK: 
Ihaa (engl. Eeyore) on A. A. Milnen Nalle Puh -kirjojen kuvitteelliseen maailmaan kuuluva eläinhahmo. Sekä suomen- että englanninkielinen nimi ovat onomatopoeettisia muotoja aasin ääntelystä.
Puolen hehtaarin metsässä ohdakkeita mutustavan Ihaa-aasin asumuksilla on tapana sortua vastoinkäymisien myötä. Ihaa arvostaa silti ystäviensä pyrkimyksiä piristää häntä, jopa Nalle Puhin ja Nasun annettua aasille syntymäpäivälahjaksi tyhjän hunajapurnukan ja räjähtäneen ilmapallon sekä rakennettua tälle kodiksi risumajan.
Luonteeltaan pessimistinen Ihaa lausuu usein sarkastisia ja lakonisia tilannehuomioita. Masentuneisuudestaan huolimatta Ihaalla on suuri sydän.
Disneyn animaatioelokuvissa Ihaan turkki on violetti ja rusetti hännässä pinkki.
Hahmoa näytelleet

Ihaata ovat vuosien saatossa ääninäytelleet kuusi eri näyttelijää, joista Peter Cullen on tunnetuin ja joka on toistaiseksi toiminut hahmon äänenä pisimpään aina vuodesta 1988 lähtien. Poikkeuksellisesti Jim Cummings ja Gregg Berger ovat myös toimineet Ihaan äänenä Peter Cullenin kanssa samoina vuosina muutamissa Nalle Puhin lyhytanimaatioissa ja videopelissä Kingdom Hearts II. Suomenkielisessä dubbauksessa Ihaan ääntä on esittänyt näyttelijät Reino Bäckman,  Matti Ranin, Kauko Helovirta, Veikko Honkanen ja Markus Bäckman.
| Vuodet | Näyttelijät | Sarjat | Elokuvat | Lyhytanimaatio | Konsolipelit |
| --- | --- | --- | --- | --- | --- |
| 1960 | Bil Baird | Shirley Temple’s Storybook |  |  |  |
| 1966 1968 1977 1983 | Ralph Wright |  | Nalle Puh | Nalle Puh Winnie the Pooh and the Blustery Day Winnie the Pooh and a Day for Eeyore |  |
| 1983 | Will Ryan | Welcome to Pooh Corner |  |  |  |
| 1988–2009 | Peter Cullen | Nalle Puhin uudet seikkailut Nalle Puhin kirja Mikin klubi Ystäväni Tiikeri & Nalle Puh | Nalle Puh ystävää etsimässä Nalle Puh – yhtä juhlaa Tiikerin oma elokuva Nalle Puhin joulu Nasun suuri elokuva Nalle Puh: Kevät ja Ruu Nalle Puh ja Möhköfantti Pooh’s Heffalump Halloween Movie Ystäväni Tiikeri & Nalle Puh: Suuri musikaali | Winnie the Pooh & Christmas Too Boo to You Too! Winnie the Pooh A Winnie the Pooh Thanksgiving Winnie the Pooh Friendship: Pooh Wishes Winnie the Pooh: A Valentine for You Winnie the Pooh: Wonderful Word Adventure | Tigger’s Honey Hunt Party Time with Winnie the Pooh |
| 1995 2000 | Jim Cummings |  |  | Winnie the Pooh Un-Valentin’s Day Winnie the Pooh Spookable Pooh |  |
| 2000 2006 | Gregg Berger |  |  |  | Tigger’s Honey Hunt Kingdom Hearts II |
| 2018 | Brad Garrett |  | Risto Reipas ja Nalle Puh |  |  |
Iso Uumajärvi

| Iso Uumajärvi |
| --- | --- |
Valtiot:  Suomi 
Paikkakunta:  Oulu
Koordinaatit:  65°01′26″N, 26°23′31″E
Vesistöalue ja valuma-alueen tietoja
Laskujoki:  Uumaoja
Järvinumero:  60.025.1.007 
Mittaustietoja
Pinnankorkeus:  82,7 m
Rantaviiva:  3,65 km 
Pinta-ala:  0,28 km² 
 fiIso-Uuma 
Iso Uumajärvi tai yleisesti vain Uumajärvi on Kiiminkijoen vesistöalueeseen kuuluva järvi Jokikokon kylässä Nuorittan kaupunginosassa Oulussa Pohjois-Pohjanmaalla. Järvi sijaitsee Jokikokon ja Alavuoton kylien välisellä alueella, noin yksitoista kilometriä Ylikiimingin kirkonkylältä itään, noin kuusi kilometriä Jokikokon kylältä kaakkoon ja noin neljä kilometriä luoteeseen Alavuoton kylältä.
Saaretonta järveä ympäröivät suoalueet. Noin kolmasosa järven ranta-alueista on puutonta avosuota, ja kovapohjaista ranta-aluetta on vain noin kuudesosa järven rantaviivasta. Järvellä ei ole kesäasuntoja. Pohjoisrannalla sijaitsee yksi tila rantarakennuksineen.
Iso Uumajärvi saa vetensä pääosin ympäröiviltä soilta sekä pohjavesistä. Järvi on suo-ojia pitkin yhteydessä pohjoiseen Kiiminkijokeen laskevaan Vehkaojaan, mutta sen varsinainen laskuväylä on länteen laskeva Uumaoja, joka Juopulin kylän luona muuttuu Juopulinojaksi, ja laskee Kiiminkijokeen Ylikiimingin taajamassa sijaitsevan Juopulinkosken alapuolella.
Ian Carmichael

Ian Carmichael (18. kesäkuuta 1920 – 5. helmikuuta 2010) oli englantilainen näyttelijä.
Carmichael syntyi Hullissa, Yorkshiressä. Hän esiintyi jo 1950-luvulla useissa brittiläisissä klassikkoelokuvissa, joiden joukkoon lukeutuvat Alokas liemessä (1956), Hätä ei lue lakia (1957) ja Viikunanlehtiä ja lakkoilua (1959). Vuonna 1960 hänellä oli rooli elokuvassa Veijareitten koulu.
Pian Ian Carmichael sai huomattavaa mainetta myös televisionäyttelijänä. Hänet muistetaan muun muassa Bertie Woosterina ja lordi Peter Wimseynä. Vuosina 1970–1971 hän oli Bachelor Father -sarjan tähti; yhä vanhoilla päivillään hän esitti vakituisia osia muun muassa Kyläsairaalassa vuosina 2003–2006. Hänestä tehtiin OBE (Officer of the Order of British Empire) vuonna 2003.
Carmichael oli vuosina 1943–1983 naimisissa Sheila Pyman Macleanin kanssa. Parille syntyi kaksi lasta. Vaimon kuoltua Carmichael solmi vuonna 1992 seuraavan avioliittonsa kirjailija Kate Fentonin kanssa. Carmichaelin myöhempiin elokuvarooleihin lukeutuu osa vuoden 1971 elokuvassa 7 kuolemansyntiä.
Aiheesta muualla

Ian Carmichael Internet Movie Databasessa. (englanniksi)
Ian Carmichael Elonetissä.
Isai Scheinberg

Isai Scheinberg (syntynyt 1946 tai 1947) on israelilais-kanadalainen PokerStars nettipokerihuoneen perustaja ja entinen omistaja. Kesäkuussa vuonna 2014 Amaya Gaming Group osti PokerStarsin sekä PokerStarsin omistaman sisarsivuston Full Tilt Pokerin 4,9 miljardilla dollarilla. Scheinberg on toiminut ennen IBM:n ohjelmoijana.
Aiheesta muualla

A look at the mysterious Canadian founder of PokerStars theglobeandmail.com (englanniksi)
The Scheinberg Family and Poker Stars gamblingsites.com (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Isai Scheinberg
Käännös suomeksi
Cromen oireyhtymä

Cromen oireyhtymä on autosomissa peittyvästi periytyvä oireyhtymä, johon liittyy synnynnäinen harmaakaihi, epileptisyyttä, kehitysviivettä ja lyhytkasvuisuutta. Tila on kuvattu kahdella tyttövauvalla, joiden vanhemmat olivat keskenään ensimmäisiä serkkuja. Tytöt kuolivat 4- ja 8-kuukautisina, ja kuoleman jälkeen tutkittaessa heillä havaittiin munuaisten tubulaarinen nekroosi sekä enkefalopatia.
Isaiah Hartenstein

| Isaiah Hartenstein |
| --- | --- |

Henkilötiedot
Koko nimi:  Isaiah Hartenstein
Syntynyt: 5. toukokuuta 1998 (ikä 26) Eugene, Oregon, Yhdysvallat
Kansalaisuus:   Saksa    Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  210 cm
Paino:  113 kg
Nyk. joukkue:  New York Knicks
Sarja:  NBA
NBA-varaus:  43. varaus 2017 (Houston Rockets)
Pelaajaura
Seurajoukkueet
2015–2017 2015–2016 2017–2018 2018–:  BC Žalgiris → Artland Dragons Rio Grande Valley Vipers Houston Rockets
Aiheesta muualla
FIBA
Isaiah Hartenstein (s. 5. toukokuuta 1998 Eugene, Oregon, Yhdysvallat) on saksalainen koripalloilija jolla on myös Yhdysvaltain kansalaisuus.
Isona laitahyökkääjänä tai sentterinä pelaava Hartenstein on pelannut Saksassa, Liettuassa ja Yhdysvalloissa. Liettuassa hän voitti BC Žalgirisissa Liettuan mestaruuden ja Liettuan cup-mestaruuden vuonna 2017. Houston Rockets varasi Hartensteinin 43. vuorolla NBA:n vuoden 2017 varaustilaisuudessa.
Hartenstein nousi Houston Rocketsin NBA-kokoonpanoon kaudella 2018–2019. Hän pelasi runkosarjassa 28 ottelua, joissa hän sai peliaikaa keskimäärin 7,9 minuuttia. Kahdessa pudotuspelissään hän pääsi pelaamaan yhteensä vain runsaat kaksi minuuttia.
Aiheesta muualla

Isaiah Hartenstein Basketball Profile eurobasket.com (englanniksi)
Profiili FIBA Archive (englanniksi)
IBM System/23 Datamaster

IBM System/23 Datamaster (malli 5322 oli pöytämalli ja 5324 lattialla seisova malli) oli IBM:n valmistama mikrotietokone, joka julkaistiin heinäkuussa 1981. Tietokone julkaistiin kuukautta ennen IBM PC:tä. Tulostimen kanssa tietokone maksoi 9 830 dollaria.
Tietokone oli tarkoitettu aloittelijoiden käyttöön, jonka voisi ottaa suoraan käyttöön pakkauksesta. Tietokoneen suunnittelijat suunnittelivat myös IBM PC:n. Datamasterin suunnittelu alkoi helmikuussa 1978 ja laitteisto oli valmis kesällä 1980. Monet Datamasterin suunnitteluelementit käytettiin IBM PC:ssä kuten näppäimistö ja Datamasterin väyläarkkitehtuuri vaikutti IBM PC:n ratkaisuun.
Tekniset tiedot

Tietokoneessa oli kaksi 8" tuuman levykeasemaa ja pöytämallissa kiinteästi kuvaputkinäyttö samassa yksikössä. Näyttö pystyi esittämään merkkejä 80 saraketta 24 rivillä. Tietokoneeseen sai 5247 levy-yksikön, jossa oli 15 tai 30 megatavun kiintolevy. 
Tietokoneessa oli 8-bittinen Intel 8085 mikroprosessori ja 256 kilotavua RAM-muistia. Tietokone käytti muistiasemien vaihtoa: suunnittelijat törmäsivät rajoitukseen muistin käytön kanssa ja tutustuivat siinä yhteydessä Intelin arkkitehtuuriin ja tukipiireihin.
Tietokoneessa oli myös BASIC-tulkki, joka yhdistyi IBM System/34:n BASIC-tulkin kanssa ja viivästytti Datamasteria vuodella.
Tietokone painoi 43 kg. Tietokoneeseen voitiin kytkeä toinen näyttö ja näppäimistö.
Aiheesta muualla

Dokumentaatiota Bitsavers.orgissa (englanniksi)
IBM System/23 Datamaster (englanniksi)
Isah

| Isah |
| --- | --- |
 Isah vuonna 2019.
Henkilötiedot
Syntynyt: 16. heinäkuuta 1999 (ikä 25) Stavanger, Norja
Ammatti:  muusikko
Muusikko
Taiteilijanimi:  Isah 
Tyylilajit:  rap ja rhythm and blues 
Levy-yhtiöt:  SDKT Entertainment 
Palkinnot
 Spellemannprisen Vuoden tulokas 2019 
  [ Muokkaa Wikidatassa ] [ ohje ]  
Isah (oik. Kaleb Isaac Ghebreiesus; s. 16. heinäkuuta 1999 Stavanger) on norjalainen rap-artisti. Hän teki läpimurtonsa vuonna 2019 Dutty Diorin kanssa esittämällään singlellä "Hallo", joka nousi VG-listalle 38 viikon ajaksi. Isah on tehnyt yhteistyötä myös Karpen kanssa. Hän voitti vuoden 2019 Spellemannprisen-gaalassa vuoden tulokkaan palkinnon.
Aiheesta muualla

Kuvia tai muita tiedostoja aiheesta Isah Wikimedia Commonsissa
Hymn of the Seventh Galaxy

| Hymn of the Seventh Galaxy Return to Forever |
| --- | --- | --- |

Studioalbumin tiedot
 Julkaistu: 1973
 Tyylilaji: fuusiojazz
 Kesto: 40.36
 Levy-yhtiö: Polydor
Listasijoitukset
  124.
Return to Foreverin muut julkaisut
| Light as a Feather 1972 | Hymn of the Seventh Galaxy 1973 | Where Have I Known You Before 1974 |
Hymn of the Seventh Galaxy on fuusiojazz-yhtye Return to Foreverin kolmas studioalbumi, joka julkaistiin vuonna 1973.
Kappaleet

Kaikki kappaleet kirjoittanut Chick Corea, ellei toisin mainittu.
Hymn of the Seventh Galaxy – 3.31
After the Cosmic Rain – 8.25 (säv. Stanley Clarke)
Captain Señor Mouse – 9.01
Theme to the Mothership – 8.49
Space Circus, Pts. 1 & 2 – 5.42
The Game Maker – 6.46
Kokoonpano

Chick Corea – piano
Stanley Clarke – bassokitara
Lenny White – perkussiot
Bill Connors – sähkökitara, akustinen kitara
Arvostelut

AllMusic:
Iso Unkarin alanko

Kaivo Alföldissä
Ison Unkarin alangon Unkariin kuuluva osa
Iso Unkarin alanko eli Alföld [ˈɒlˌføld] on laaja tasankoalue, joka kattaa Unkarin itä- ja eteläosat, läntisimmän Romanian, pohjoisen Serbian ja itäisen Kroatian. Sen pinta-ala on noin 100 000 neliökilometriä, ja se kattaa puolet Unkarin pinta-alasta. Luonnontilassa Alföld on aroa, jota rikkovat tulva-alankojen lehdot ja suot, mutta keinokastelun, tulvapatojen ja soiden kuivatuksen avulla laajat maa-alueet on saatu viljelykelpoisiksi.
Alföldin suurin yhtenäinen pusta-alue on nykyään Hortobágyn kansallispuistossa. Siellä laiduntaa ainakin osan vuodesta vapaana alkuperäisiä eläinlajeja kuten unkarilaisia pitkäsarvisia harmaanautoja, lampaita, villihevosia ja puhveleita. Alueella on myös rikas lintukanta.
Alföldiä rajaavat Karpaatit pohjoisessa ja idässä, Kroatian vuoret lounaassa ja Savajoki etelässä. Suurimmat kaupungit ovat Romaniassa sijaitseva Timișoara sekä Unkarin Debrecen, Kecskemét, Nyíregyháza ja Szeged.
Alföld on osa laajempaa Karpaattien allasta. Siihen kuuluu myös Unkarin, Itävallan ja Slovakian kesken jakautuva Kisalföld eli Pieni Unkarin alanko, joka sijaitsee Isosta Unkarin alangosta luoteeseen.
Nimityksistä

Nimen Alföld sanatarkka suomennos olisi ”Alamaa”. Nimen alkuosa al‑ on yksi niistä unkarin kielen muinaisista sanoista, joitten kielihistoriallinen sukulaisuus suomen kanssa on maallikon helposti havaittavissa. Erotuksena Kisalföldistä [ˈkiʃˌɒlˌføld] (”Pienialamaa”, ”Vähäalamaa”) kutsutaan Isoa Unkarin alankoa toisinaan nimellä Nagyalföld [ˈnɒɟˌɒlˌføld] (”Isoalamaa”, ”Suuralamaa”). Vanhemmissa lähteissä esiintyy myös muotoa Nagy-Magyar-Alföld [ˈnɒɟˌmɒɟɒrˌɒlˌføld] (”Iso-Unkarilainen-Alamaa”).
Ida Engvoll

| Ida Engvoll |
| --- | --- |

Henkilötiedot
Koko nimi:  Ida Emelin Engvoll
Syntynyt: 6. lokakuuta 1985 (ikä 39) Söderhamnin kunta
Näyttelijä
Merkittävät roolit:  Rebecka Martinsson samannimisessä TV-sarjassa Therese/Tessan TV-sarjassa Bonusperhe Ester TV-sarjassa Aika on meidän
Aiheesta muualla
IMDb 
Elonet
SvDb
Ida Emelin Engvoll (s. 6. lokakuuta 1985 Skogin seurakunta, Söderhamnin kunta, Ruotsi) on ruotsalainen näyttelijä.
Elämä ja ura

Engvoll varttui Stråtjärassä Hälsinglandissa. Hän kävi teatteri- ja musiikkipainoitteista Torsbergsgymnasietia Bollnäsissä, Wendelsbergin kansanopistoa ja Birkagårdenin kansanopiston klassisen musiikin linjaa. Vuosina 2007–2010 hän opiskeli Tukholman teatterikorkeakoulussa. Vuodesta 2010 hän on näytellyt useita tunnettuja rooleja Tukholman kaupunginteatterissa ja Dramatenissa. Teatterin lisäksi hän on esiintynyt monessa elokuvassa. Vuosina 2015–2016 hän näytteli asianajaja Rebecka Martinssonia TV4:n samannimisessä rikosdraamasarjassa, joka perustuu Åsa Larssonin dekkareihin.
Näyttelemisen lisäksi Engvoll on myös toimittanut yhdessä Gunilla Edemon kanssa vuonna 2009 teatteriteoreettisen antologian Att gestalta kön. Berättelser om scenkonst, makt och medvetna val, joka perustuu teatterikorkeakouluissa järjestettyyn valtakunnalliseen teatteritutkimushankeeseen.
Palkintoja ja tunnustuksia

2010 – Söderhamnin kunnan kulttuuristipendi.
2011 – Rotary Tukholma Humlegårdenin kulttuuristipendi teatterityöstään.
2013 – Marianne&Sigvard Bernadotte Art Award.
Filmografia > Valikoituja elokuvia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2013 | Mig äger ingen |  Mig äger ingen  | Lisa |
| 2013 | Murhaaja ei valehtele yksinään |  Mördaren ljuger inte ensam  | Lil |
| 2013 | Parasta ennen |  Bäst före  | Katja |
| 2014 | Medicinen |  Medicinen  | Linda |
| 2015 | I nöd eller lust |  I nöd eller lust  | Hanna |
| 2015 | Mies, joka rakasti järjestystä |  En man som heter Ove  | Sonja |
| 2015 | Vitt skräp |  Vitt skräp  | Kim |
| 2016 | Upp i det blå |  Upp i det blå  |  |
Filmografia > Valikoituja TV-sarjoja

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2011 | Gustafsson 3 tr |  Gustafsson 3 tr  | Greta |
| 2011 | Anno 1790 | Anno 1790 | Hedvig Fälth |
| 2012 | Arne Dahl: Eurooppa blues |  Arne Dahl: Europa Blues  | Dyta |
| 2013 | Den fördömde |  Den fördömde  | Sandra Heed |
| 2013 | Fjällbackan murhat: Valon kuningatar |  Fjällbackamorden: Ljusets drottning  | Fia |
| 2014 | Den fjärde mannen |  Den fjärde mannen | Helena Stein 1975 |
| 2015 | Silta |  Bron/Broen  | Tina |
| 2015 | The Team |  Mord uden grænser | Kit Ekdal |
| 2015 | Kommissarien och havet: Vilda nätter |  Kommissarien och havet: Vilda nätter  | Marit Ulander/Elsa Norén |
| 2017 | Rebecka Martinsson |  Rebecka Martinsson  | Rebecka Martinsson |
| 2017–2018 | Aika on meidän | Vår tid är nu | Ester |
| 2017–2018 | Bonusperhe |  Bonusfamilje  | Therese/Tessan |
| 2018 | Toinen kierros | Andra åket | Yvette |
| 2020 | Rakkaus ja anarkia | Kärlek och anarki | Sofie Rydman |
Teatteri > Valikoituja rooleja

| Näytelmät> Vuosi | Näytelmät> Suomenkielinen nimi | Näytelmät> Ruotsinkielinen nimi | Näytelmät> Rooli | Näytelmät> Ohjaus | Näytelmät> Teatteri |
| --- | --- | --- | --- | --- | --- |
| 2009 | Swedish History X August Strindberg |  Swedish History X  |  | Pontus Stenshäll | Tukholman teatterikorkeakoulu |
| 2010 | Rakentaja Solness Henrik Ibsen |  Byggmästare Solness  | Hilde Wangel | Ole Anders Tandberg | Tukholman kaupunginteatteri |
| 2010 | Rosmersholma Henrik Ibsen |  Rosmersholm  | Beata Rosmer | Ole Anders Tandberg | Tukholman kaupunginteatteri |
| 2010 | Pikku Eyolf Henrik Ibsen |  Lille Eyolf  | Rotta-Ulla (Råttjungfrun) | Ole Anders Tandberg | Tukholman kaupunginteatteri |
| 2011 | Angels in America Tony Kushner |  Angels in America  | Harper Amaty Pitt | Eva Dahlman | Tukholman kaupunginteatteri |
| 2011 | Puhdistus  Sofi Oksanen |  Utrensning  | Zara | Åsa Melldahl | Tukholman kaupunginteatteri |
| 2012 | Peter Pan ja Wendy J.M. Barrie, uusi versio: Anders Duus |  Peter Pan och Wendy  | Wendy Darling | Pia Johansson | Tukholman teatterikorkeakoulu |
| 2013 | Kirsikkapuisto Anton Tšehov |  Körsbärsträdgården  | Dunjasha | Eirik Stubø | Tukholman teatterikorkeakoulu |
| 2016 | Peter Pan ja Wendy Anton Tšehov |  Peter Pan och Wendy  | Emelin (Sasha) | Alexander Mørk-Eidem | Dramaten |

Käännös suomeksi
Cristian Rolando Cruz

Cristian Rolando Cruz Ortega (s. 2. tammikuuta 1995 Kalifornia, Yhdysvallat) on jalkapalloilija, joka pelaa meksikolaisessa jalkapalloseurassa Loros de la Universidad de Colimassa.
Islannin supercup

Islannin supercup on vuosittain Islannissa yleensä toukokuussa järjestettävä kansallinen jalkapallokilpailu, jossa edellisvuoden Islannin jalkapalloliigan (Úrvalsdeild) mestari ja Islannin cupin voittaja kohtaavat. Islannin supercupista on pelattu vuodesta 2003 lähtien.
Eniten supercup-voittoja on FH Hafnarfjörðurilla, joka on ollut kolmesti vastustajaansa parempi.
Ottelut

| Vuosi | Liigamestari | Tulos | Cup-voittaja |
| --- | --- | --- | --- |
| 2003 | KR | 0-3 | ÍA |
| 2004 | FH | 2-0 | Keflavík |
| 2005 | FH | 0-1 | Valur |
| 2006 | FH | 1-0 | Keflavík |
| 2007 | Valur | 2-1 | FH |
| 2008 | FH | 3-1 | KR |
Maratontaulukko

| Seura | Voittoja | Tappioita | Voittovuodet | Tappiovuodet |
| --- | --- | --- | --- | --- |
| FH | 3 | 2 | 2004, 2006, 2008 | 2005, 2007 |
| Valur | 2 | 0 | 2005, 2007 |  |
| ÍA | 1 | 0 | 2003 |  |
| Keflavík | 0 | 2 |  | 2004, 2006 |
| KR | 0 | 2 |  | 2003, 2008 |
Islannin tulivuoret

Atlantin keskiselänne ja joitain Islannin tulivuorista.
Islannissa on huomattavan suuri määrä toimivia tulivuoria sen erikoisten geologisten olosuhteiden vuoksi. Saarella on noin sata tulivuorta, jotka eivät ole purkautuneet tuhanteen vuoteen, ja noin 30–40 aktiivista tulivuorta jotka ovat purkautuneet viime vuosisatoina. Suurin osa tulivuorista sijaitsee Euroopan ja Pohjois-Amerikan mannerlaattojen saumakohdassa, joka kulkee saaren halki lounas-koillinen suunnassa.
Islannin voimakas vulkaaninen aktiivisuus on seurausta saaren sijainnista sekä Atlantin keskiselänteellä että kuuman kohdan päällä.